**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/8753-1/2021.

**113/2021**

**HATÁROZAT**

* **veszélyhelyzetben átruházott hatáskörben meghozott döntésről** –

**Városi Kincstár Tiszavasvári költségvetési szerv megszüntető okiratáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Elfogadom a Városi Kincstár Tiszavasvári költségvetési szerv megszüntető okiratát a határozat 1. számú melléklete szerinti tartalommal.**

Döntésemet 8 napon belül megküldöm a Magyar Államkincstárnak a költségvetési szerv törzskönyvi nyilvántartásból való törlése érdekében.

**INDOKOLÁS**

Az **54/2021. PM határozatban** döntés született a **Városi Kincstár Tiszavasvári általános jogutódlással történő megszüntetéséről átalakítással**.

A Városi Kincstár által korábban ellátandó feladatokat, valamint a Kincstár által együttműködési megállapodás alapján végzett közfeladatok tekintetében **beolvadásos különválás útján történő egyesítéssel** 2**021. július 1. napjával a Tiszavasvári Polgármesteri Hivatal látja el.**

A Városi Kincstár Tiszavasvári és a **Kornisné Liptay Elza Szociális és Gyermekjóléti Központbeolvadásos különválás útján történő egyesítésével 2021. július 1. napjától önállóan működő és gazdálkodó költségvetési szerv,** így a korábban a Városi Kincstár által ellátott, gazdasági és munkaügyi feladatainak ügyintézését, operatív gazdálkodásának bonyolítását magának biztosítja.

**Áht. 11. §-ában foglaltak szerint az átalakulás főbb szabályai: A költségvetési szerv általános jogutódlással történő megszüntetése átalakítással történhet,** ami végrehajtható egyesítéssel, a szétválással, vagy oly módon, hogy az alapító szerv a költségvetési szervet megszünteti, és az átalakítás során a megszüntetett költségvetési szerv jogutódjaként új költségvetési szervet alapít.

**A szétválás történhet különválás és kiválás útján**. Különválás esetén a különváló költségvetési szerv megszűnik, jogutódjai pedig a különváló költségvetési szervek lesznek. Kiválás esetén a kiválással érintett költségvetési szerv is fennmarad, és a kiválással érintett szervezeti egységből pedig önálló költségvetési szerv jön létre.  **A költségvetési szerv szétválására emellett akként is sor kerülhet,** hogy a kiváló szervezeti egység már működő költségvetési szervbe mint jogutódba olvad be (beolvadásos kiválás), **a különváló költségvetési szervből a különváló szervezeti egységek** **az átalakítás során már működő költségvetési szervbe, mint jogutódokba olvadnak be** **(beolvadásos különválás).** A költségvetési szerv átalakításáról a Kincstár által rendszeresített formanyomtatvány alkalmazásával, **megszüntetés esetén az alapító szerv megszüntető okiratot állít ki.**

**Fentiek alapján szükséges a Városi Kincstár Tiszavasvári költségvetési szerv megszüntető okiratát elkészíteni, és a törzskönyvi nyilvántartásból való törlését kezdeményezni.**

Magyarország Kormánya a veszélyhelyzet kihirdetéséről szóló **27/2021. (I.29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány (a továbbiakban: koronavírus világjárvány) következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A **Belügyminisztérium és a Miniszterelnökség „Figyelemfelhívás és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. §-ának (4) bekezdésének alkalmazásával kapcsolatban** önkormányzati intézmény átszervezésénél” megnevezésű 2020. április 30. napján kelt „Figyelemfelhívásában” leírja, hogy a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 46. § (4) bekezdésének rendelkezése **nem döntési, hanem az állásfoglalási hatáskör gyakorlását nem teszi lehetővé a polgármester – társulások esetében a társulási tanács elnöke – számára veszélyhelyzetben.**

A katasztrófavédelmi törvény hivatkozott rendelkezései szerinti jogkör és fent idézett minisztériumi tájékoztató alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. április 29.

**Szőke Zoltán**

**polgármester**

***113/2021. PM határozat 1. számú melléklet***

Okirat száma: TPH/8753-2/2021.

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a Tiszavasvári Városi Kincstár megszüntető okiratát a következők szerint adom ki:**

1. **A megszűnő költségvetési szerv  
   megnevezése, székhelye, törzskönyvi azonosító száma**
   1. A megszűnő költségvetési szerv megnevezése: Városi Kincstár Tiszavasvári
   2. A megszűnő költségvetési szerv székhelye: 4440 Tiszavasvári, Báthory utca 6.
   3. A megszűnő költségvetési szerv törzskönyvi azonosító száma: 445968
   4. A megszűnő költségvetési szerv adószáma: 15445964-2-15
2. **A költségvetési szerv megszüntetésének körülményei**
   1. A költségvetési szerv megszűnésének dátuma: 2021. június 30.
   2. A költségvetési szerv megszüntetéséről döntést hozó szerv
      1. megnevezése: Tiszavasvári Város Önkormányzata Képviselő-testülete
      2. székhelye: 4440 Tiszavasvári, Városháza tér 4.
   3. A költségvetési szerv megszüntetésének módja: Jogutóddal, beolvadással történő megszüntetés
   4. A költségvetési szerv megszüntetésének oka: A Városi Kincstár Tiszavasvári költségvetési szerv jogutódlással történő átalakítását/megszüntetését költségtakarékossági és feladatorientációs, munkahatékonyság növelését célzó okok indokolják
   5. A jogutód költségvetési szerv

|  |  |  |
| --- | --- | --- |
|  | megnevezése | székhelye |
| 1 | Tiszavasvári Polgármesteri Hivatal | 4440 Tiszavasvári, Városháza tér 4. |

* 1. A megszűnő költségvetési szerv által ellátott közfeladat(ok) jövőbeni ellátásának módja: Tiszavasvári Polgármesteri Hivatal: 2021. július 1. napjával az önállóan működő, gazdasági szervezettel nem rendelkező költségvetési szervek tekintetében, - Tiszavasvári Egyesített Óvodai Intézmény, Tiszavasvári Bölcsőde, Egyesített Közművelődési Intézmény és Könyvtár - a gazdasági és munkaügyi feladatainak ügyintézése, operatív gazdálkodásának bonyolítása, az intézményekkel a munkamegosztás és a felelősségvállalás rendjére vonatkozó megállapodás szerinti feladatokat látja el. Tiszavasvári Polgármesteri Hivatala által ellátandó közfeladat továbbá, segélyfizetés, rendszeres segély, nem rendszeres segély tekintetében; lakbér beszedés; étkeztetés térítési díjak beszedése. Kornisné Liptay Elza Szociális és Gyermekjóléti Központ: gazdasági és munkaügyi feladatainak ügyintézése, operatív gazdálkodásának bonyolítása tekintetében 2021. július 1. napjától önállóan működő és gazdálkodó költségvetési szerv, így a korábban a Városi kincstár által ellátott, gazdasági és munkaügyi feladatainak ügyintézését, operatív gazdálkodásának bonyolítását magának biztosítja. A megszűnő költségvetési szervnél alkalmazásban álló 19 fő további foglalkoztatása az alábbiak szerint alakul: a Kornisné Liptay Elza Szociális és Gyermekjóléti Központ állományába összesen 6 fő kerül át - 4 fő gazdálkodási feladatokat ellátó munkavállaló, 1 fő munkaügyi feladatokat ellátó munkavállaló. 1 fő gazdálkodási feladatokat ellátó közalkalmazott jelenleg GYED-en van, így munkaviszonya csak akkor rendezhető, ha a dolgozó munkára újra jelentkezik, eszerint a Kornisné Központ személyi állományában még 1 fő státuszt a részére biztosítani kell; Tiszavasvári Polgármesteri Hivatal állományába összesen 8 fő kerül át - 4 fő közalkalmazott munkajogi helyzete gazdálkodási feladatokhoz kapcsolódik, 1 fő munkaügyi feladatok ellátásához kapcsolódik, illetve 2 fő közalkalmazott munkajogi helyzete a közétkeztetéshez kapcsolódik. Az 1 fő gazdálkodási feladatokat ellátó közalkalmazott jelenleg GYED-en van, így munkaviszonya csak akkor rendezhető, ha a dolgozó munkára újra jelentkezik, eszerint a Polgármesteri Hivatal személyi állományában még 1 fő státuszt a részére biztosítani kell. A 100%-ban önkormányzati tulajdonú közfeladatot ellátó gazdasági társaságként működő Tiva-Szolg Nonprofit Kft. alkalmazásába kerül 5 fő munkavállaló. A Tiva-Szolg Nonprofit Kft. látja el a sportlétesítmények üzemeltetését 2021. július 1. napjával. Az érintett ingatlanok/sportlétesítmények - Városi Sportcsarnok, Salakpálya 4440 Tiszavasvári, Petőfi utca 1-3. ; Városi Sporttelep 4440 Tiszavasvári, fehértói utca 2/b (2438 hrsz.); Teniszpálya és streetball pálya 4440 Tiszavasvári, 2287/12. hrsz.; Teniszpálya 4440 Tiszavasvári, Wesselényi utca 1. sz. - telephelyként bejegyzésre kerülnek a Tiva-Szolg Nonprofit Kft. alapító okiratába. A 4440 Tiszavasvári Báthory u. 6. szám alatti ingatlan a Tiva-Szolg Nonprofit Kft. ingyenes használatába kerül.

1. **A költségvetési szerv megszüntetésével összefüggő átmeneti rendelkezések**
   1. A kötelezettségvállalás rendje
      1. A megszűnő költségvetési szerv által vállalható kötelezettségek köre és mértéke: Eredeti feladatkörében teljes mértékben
      2. A megszűnő költségvetési szerv általi kötelezettségvállalások határideje: 2021. június 30.
   2. A költségvetési szerv fennálló magánjogi jogai és kötelezettségei – ideértve a vagyonkezelői jogot is – további gyakorlója: a jogutód Tiszavasvári Polgármesteri Hivatal (4440 Tiszavasvári, Városháza tér 4.)
   3. Jogutódlással és feladatátadással összefüggő egyéb intézkedések:A megszűnő költségvetési szervnél alkalmazásban álló személyek további foglalkoztatása az alábbiak szerint alakul: - 6 fő gazdálkodási feladatokat ellátó munkavállaló átkerül a Kornisné Liptay Elza Szociális és Gyermekjóléti Központ állományába; - 4 fő közalkalmazott munkajogi helyzete gazdálkodási feladatokhoz kapcsolódik, illetve 2 fő közalkalmazott munkajogi helyzete a közétkeztetéshez kapcsolódik. A gyermekétkeztetési feladatok ellátása kizárólag költségvetési szerv útján lehetséges, így az ezzel foglalkozó 2 fő áthelyezéssel átkerül a Polgármesteri Hivatal személyi állományába, a 4 fő gazdálkodási feladatokat ellátó munkavállalókkal együtt. A más szerv részére végzett pénzügyi-gazdálkodási, üzemeltetési, egyéb szolgáltatások; a gyermekétkeztetés köznevelési intézményben, valamint a lakóingatlanok szociális célú bérbeadása (013360, 096015, 106010 kormányzati funkciók) feladatait a Tiszavasvári Polgármesteri Hivatal veszi át 2021. július 01. napjával. A sportlétesítmények, edzőtáborok működtetése és fejlesztése; szabadidősport – (rekreációs sport-) tevékenység és támogatása (081030, 081045 kormányzati funkciók) átvezetésre kerül Tiszavasvári Város Önkormányzata törzskönyvi nyilvántartásán. A 100%-ban önkormányzati tulajdonú közfeladatot ellátó gazdasági társaságként működő Tiva-Szolg Nonprofit Kft. látja el a sportlétesítmények üzemeltetését 2021. július 1. napjával. Az érintett ingatlanok/sportlétesítmények - Városi Sportcsarnok, Salakpálya 4440 Tiszavasvári, Petőfi utca 1-3. ; Városi Sporttelep 4440 Tiszavasvári, fehértói utca 2/b (2438 hrsz.); Teniszpálya és streetball pálya 4440 Tiszavasvári, 2287/12. hrsz.; Teniszpálya 4440 Tiszavasvári, Wesselényi utca 1. sz. - telephelyként bejegyzésre kerülnek a Tiva-Szolg Nonprofit Kft. alapító okiratába. A 4440 Tiszavasvári Báthory u. 6. szám alatti ingatlan a Tiva-Szolg Nonprofit Kft. ingyenes használatába kerül.

Kelt: Tiszavasvári, 2021. időbélyegző szerint

P.H.

»Szőke Zoltán

polgármester«